8. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Γ4α/Φ15/849 της 15/24 Μαρτ. 1988 (ΦΕΚ Β΄ 168) «Χορήγηση επιδόματος καυσίμων, σε άτομα με ακρωτηριασμό και των δύο κάτω άκρων και σε άτομα με παράλυση  των δύο κάτω άκρων με ποσοστό αναπηρίας 80% και άνω». Η άνω απόφαση κυρώθηκε και έχει ισχύ νόμου από τότε που εκδόθηκε από την παρ. 7θ άρθρ.51, Νόμ. 1882/1990, (ΦΕΚ Α΄43), (Διόρθ. Σφαλμ. στο ΦΕΚ Α΄51/6-4-1990), τόμ. 27, σελ. 196,427, πλην όμως η παρ. 7θ τροποποιήθηκε από την παρ. 5 άρθρ. 4 Νόμ. 2345/12-12 Οκτ. 1995, (ΦΕΚ Α΄213), τόμ. 34, σελ. 256,116, με την οποία τροποποίηση, αντικαταστάθηκε ως άνω, ο τίτλος της απόφασης. ΄Εχοντας υπόψη: α.Τις διατάξεις του άρθρ. 6 του Νόμ. 1284/82. β.Τη Δ1372/85/11.11.82 απόφαση του Υπουργ. Οικονομικών. γ.Την ανάγκη κατάργησης του μέτρου της αφορολόγητης προμήθειας 136 λίτρων βενζίνης από τους αναπήρους με πλήρη παράλυση των κάτω άκρων ή ακρωτηριασμό και των δύο ποδιών που έχουν τύχει ατελούς εισαγωγής αυτοκινήτου και την αντικατάστασή του με τη χορήγηση σ’ αυτούς επιδόματος καυσίμων για καλύτερη εξυπηρέτησή του, αποφασίζουμε: 36.Ι.ε.7-8 Αυτοκίνητα  και αμαξάκια αναπήρων πολέμου Χορήγηση επιδόματος ΄Αρθρ.1.-1.Στους αναπήρους με πλήρη παράλυση των κάτω άκρων ή ακρωτηριασμό και των δύο ποδιών, οι οποίοι δικαιούνται ατέλειας μέχρι 136 λίτρων βενζίνης το μήνα, για την κίνηση των αυτοκινήτων τους, σύμφωνα με τις διατάξεις του άρθρ. 6 του Νόμ. 1284/1982 και της αριθ. Δ1372/85/ 11.11.82 απόφασης του Υπουργού Οικονομικών χορηγείται μηνιαίο επίδομα κίνησης εκ δρχ. 5.000 σε αντιστάθμισμα της οικονομικής ωφέλειας που είχαν από την παραπάνω παροχή. Το άνω επίδομα των 5000 δρχ. αυξήθηκε σε 7000 δρχ. από την 2070234/7914/0022/618 Σεπτ. 1989 (ΦΕΚ Β΄ 700) Απ. Υπ. Οικονομικών και Υγείας Πρόνοιας και Κοινωνικών Ασφαλίσεων. Με την παρ. 2 της Γ3/οικ.43/17-23 Μαΐου 1991 (ΦΕΚ Β΄ 345) απ. Υπ. Οικον. και Υγ.Πρόν. και Κοιν. Ασφαλίσεων, Τόμ. 35, σελ. 84, 601, που κυρώθηκε με το άρθρ. 17 Νόμ. 1965/18-26 Σεπτ. 1991 (ΦΕΚ Α΄146), τόμ. 34, σελ, 832,629.αυξήθηκε από 1-1-1991 το παρεχόμενο επίδομα καυσίμων βενζίνης από 7.000 δραχμ. σε 14.000 δραχμ. Με την παρ. 2 της υπ’ αριθ. Π4α.Φ18/οικ.3435/3-3 Αυγ.1993 (ΦΕΚ Α΄579), απόφ. Υπ. Οικονομ. Υγ. Πρόν. και Κοινων. Ασφαλίσεων τόμ. 35, σελ. 68,23, αυξήθηκε το άνω επίδομα καυσίμων (βενζίνης) σε άτομα με παράλυση των κάτω άκρων ή ακρωτηριασμό και των δύο ποδιών με ποσοστό αναπηρίας 80% και άνω από 14.000 σε 20.000 μηνιαίως. Για νεώτερες αυξήσεις βλ. τόμ. 35 στο θέμα «άτομα με ειδικές ανάγκες, Υπερήλικες - χρόνια πάσχοντες»  σελ. 63. 2.Το επίδομα αυτό, το οποίο δε φορολογείται, ούτε υπόκειται σε οποιαδήποτε κράτηση ή εισφορά, αναπροσαρμόζεται με κοινή απόφαση των Υπουργών Υγείας-Πρόνοιας και Κοιν. Ασφαλίσεων και Οικονομικών, ανάλογα με την τιμή των καυσίμων. Αρμόδιες Υπηρεσίες για την χορήγηση του επιδόματος καυσίμων ΄Αρθρ.2.-1.Το επίδομα καυσίμων χορηγείται στους δικαιούχους από τις περιφερειακές υπηρεσίες Πρόνοιας (Δ/νσεις και Τμήματα Κοιν. Πρόνοιας) του Υπουργείου Υγείας- Πρόνοιας και Κοινωνικών Ασφαλίσεων, σύμφωνα με τη διαδικασία, που ορίζει το άρθρ. 6 της απόφασης αυτής. Αναγνώριση δικαιούχων-δικαιολογητικά ΄Αρθρ.3.-1.Η αναγνώριση των δικαιούχων του επιδόματος καυσίμων γίνεται με απόφαση του προϊσταμένου της αρμόδιας Υπηρεσίας Κοινωνικής Πρόνοιας μετά την υποβολή των εξής δικαιολογητικών. α.Αίτηση του ενδιαφερομένου ή του νομίμου εκπροσώπου του. β.Αντίγραφο της απόφασης ατελούς εισαγωγής της αρμόδιας Τελωνειακής Αρχής από την οποία και από σχετική πάνω σ’ αυτό βεβαίωση της ίδιας αρχής θα προκύπτει η ατελής παράδοση αυτοκινήτου στον ενδιαφερόμενο ανάπηρο με βάση τις διατάξεις της ισχύουσας νομοθεσίας. γ.Αντίγραφο της γνωμάτευσης της Ανωτάτης Στρατιωτικής Υγειονομικής Επιτροπής (Α.Σ.Υ.Ε.) από την οποία να προκύπτει ότι ο ενδιαφερόμενος ανάπηρος έχει πλήρη παράλυση των κάτω άκρων ή ακρωτηριασμό και των δύο ποδιών. δ.Δήλωση του Νόμ. 1599/87 στην οποία θα αναγράφονται τα ακόλουθα: 1.΄Οτι κατέχει και χρησιμοποιεί το αυτοκίνητο που έχει εισάγει ατελώς. 2.΄Οτι θα αναφέρει στην Υπηρεσία κάθε μεταβολή του αυτοκινήτου η οποια θα συνεπάγεται στη διακοπή του επιδόματος καυσίμων (περίπτ. β, γ, δ του άρθρ. 5) ως και τη μετοίκησή του σ’ άλλο Νομό. 3.΄Οσοι, μέχρι την ημερομηνία έναρξης ισχύος της απόφασης αυτής έχουν παραλάβει ατελώς επιβατηγό αυτοκίνητο, θα υποβάλουν και βεβαίωση της αρμόδιας τελωνειακής αρχής με την οποία θα βεβαιώνεται ότι επέστρεψαν τα βιβλιάρια ατελούς παραλαβής καυσίμων που τους έχουν χορηγηθεί ή ότι δεν τους χορηγήθηκαν τέτοια βιβλιάρια. ΄Αρθρ.4.-1.Το επίδομα αυτό αρχίζει να καταβάλλεται από την ημερομηνία υπογραφής της απόφασης αναγνώρισης του δικαιώματος. Για τον υπολογισμό του ποσού που αντιστοιχεί για κάθε μία ημέρα, ο μήνας θεωρείται ότι έχει 30 ημέρες. Διακοπή του επιδόματος καυσίμων ΄Αρθρ.5.-1.Το επίδομα καυσίμων παύει να καταβάλλεται ή διακόπτεται ανάλογα, από την 1η του επομένου μήνα, στις εξής περιπτώσεις με απόφαση του Προϊσταμένου της αρμόδιας Υπηρεσίας Κοιν. Πρόνοιας. α)Θανάτου του δικαιούχου αναπήρου. β)Πώλησης του αυτοκινήτου του. γ)Απώλειες του αυτοκινήτου του ή ολοκληρωτικής καταστροφής του (π.χ. από φωτιά). δ)Μη κίνησης του αυτοκινήτου του πέραν του τριμήνου λόγω σοβαρών μηχανικών βλαβών. ε)Παραμονής του αναπήρου σε Νοσηλευτικό ΄Ιδρυμα πέραν του τριμήνου. Στην περίπτ. α τα πρόσωπα της οικογένειας του βοηθηματούχου ειδοποιούν την αρμόδια Υπηρεσία Κοιν. Πρόνοιας και στις περιπτ. β, γ και δ, ε ο δικαιούχος ανάπηρος ή νόμιμος αντιπρόσωπός του. στ)Μετοίκησης. (Αντί για τη σελ. 816,03(γ)  Σελ. 816,03(δ) Τεύχος 1388 Σελ. 73 Αυτοκίνητα  και αμαξάκια αναπήρων πολέμου 36.Ι.ε.8 2.Στην περίπτωση της μετοίκησης ο φάκελος του δικαιούχου αναπήρου με αντίγραφο της απόφασης διακοπής του επιδόματος διαβιβάζεται αμέσως στην Υπηρεσία Κοιν. Πρόνοιας της Νομαρχίας που μετοικεί. 3.Η καταβολή του επιδόματος από την Υπηρεσία αυτή αρχίζει από την 1η του επομένου μήνα μέχρι το τέλος του οποίου ο επιδοματούχος έλαβε το επίδομα. 4.Εάν η Νομαρχία στην οποία μετώκησε ο δικαιούχος δεν έχει καθόλου πίστωση ή η υπάρχουσα είναι ανεπαρκής, φροντίζει αρμοδίως για τη μεταβίβαση της απαιτουμένης πίστωσης. 5.Στις περιπτ. γ, δ και ε το επίδομα επαναχορηγείται με απόφαση του προϊσταμένου της οικείας Υπηρεσίας Κοιν. Πρόνοιας με την υποβολή υπεύθυνης δήλωσης, ότι εξέλιπαν οι λόγοι διακοπής του επιδόματος. Διαδικασία καταβολής του επιδόματος ΄Αρθρ.6.-1.Η καταβολή του επιδόματος καυσίμων θα γίνεται μετά το τέλος κάθε διμήνου με τακτικά χρηματικά εντάλματα τα οποία θα εκδίδονται από τις υπηρεσίες Εντελλομένων Εξόδων (ΥΕΕ) των Νομαρχιών στο όνομα των ίδιων των αναπήρων ή των νομίμων εκπροσώπων τους ή των προσώπων εκείνων τα οποία έχουν νόμιμα εξουδιοδοτηθεί για την είσπραξη του επιδόματος. 2.Για το σκοπό αυτό οι Υπηρεσίες Κοινωνικής Πρόνοιας θα διαβιβάζουν στις ΥΕΕ κατάσταση, υπογραμμένη από τον προϊστάμενο, σε τρία αντίτυπα στην οποία θα αναγράφονται τα ακόλουθα στοιχεία σε αντίστοιχες στήλες. α)Αύξων αριθμός. β)Ονοματεπώνυμο του δικαιούχου. γ)΄Ονομα πατρός. δ)Δ.νση Κατοικίας. ε)Δικαιούμενο ποσό. στ)Παρατηρήσεις. 3.Στη στήλη των παρατηρήσεων θα αναγράφονται π.χ. το ονοματεπώνυμο του νόμιμου εκπροσώπου του αναπήρου ή του εξουσιοδοτημένου προσώπου για την είσπραξη του επιδόματος όταν ο ίδιος δεν εισπράττει το επίδομα. 4.Οι Υ.Ε.Ε. μετά την έκδοση της σχετικής πράξης ανάληψης και διάθεση της δαπάνης, θα προβαίνουν στην εκκαθάριση αυτής με βάση την ανωτέρω κατάσταση και αντίγραφα των αποφάσεων αναγνώρισης του δικαιώματος καταβολής του επιδόματος μόνο στις περιπτώσεις που για πρώτη φορά θα εκδίδεται τακτικό χρηματικό ένταλμα. 5.Οι Υ.Ε.Ε. δικαιούνται να ζητήσουν την προσκόμιση και άλλων δικαιολογητικών που θα κρίνουν ότι είναι απόλυτα αναγκαία για τη θεμελίωση του δικαιώματος και έκδοση του σχετικού χρηματικού εντάλματος πληρωμής. Σελ. 816,04(δ) Τεύχος 1388 Σελ. 74 Μεταφορά-εγγραφή πιστώσεων ΄Αρθρ.7.-1.Για την πληρωμή των επιδομάτων καυσίμων εγγράφονται οι αναγκαίες πιστώσεις στους Νομαρχιακούς προϋπ/σμούς των αρμοδίων Υπηρεσιών Κοινωνικής Πρόνοιας υπό ΚΑΕ 2649 «Επίδομα Καυσίμων». 2.Ειδικά για την πληρωμή των επιδομάτων κατά το τρέχον έτος θα μεταβιβασθούν οι αναγκαίες πιστώσεις από τον προϋπολογισμό του Υπουργείου Οικονομικών. ΄Εναρξη ισχύος της απόφασης. ΄Αρθρ.8.-1.Η απόφαση αυτή θα ισχύει από την πρώτη του τρίτου μήνα από της δημοσίευσής της στην Εφημερίδα της Κυβερνήσεως. 2.από της ημερομηνίας ισχύος της απόφασης αυτής καταργείται η διάταξη του άρθρ. 6 του Νόμ. 1284/82 και η αριθ. Δ. 1372/85/11.11.82 απόφασή μας. 3.Οι λεπτομέρειες εφαρμογής της θα καθορισθούν με εγκύκλιο που θα εκδοθεί από το Υπουργείο Υγείας, Πρόνοιας και Κοιν. Ασφαλίσεων. Η άνω Απόφαση κυρώθηκε και έχει ισχύ νόμου από την έκδοσή της από την παρ. 4 άρθρ. 11 Νόμ. 1839/1989 (ΦΕΚ Α΄ 90), (τόμ. 28Α, σελ. 268,03). 36.Ι.ε.8 Αυτοκίνητα  και αμαξάκια αναπήρων πολέμου